
Zagreb, 2. rujna 2021. 


Preporuke za sprječavanje zaraze bolešću COVID-19 
tijekom održavanja izbornih skupova 


Preporuke se izdaju radi zaštite sudionika predizbornih skupova tijekom izbornog procesa s obzirom 
na epidemiološku situaciju i epidemiju bolesti COVID-19 u Hrvatskoj. Preporuke se odnose na 
organizatore, građane, službene osobe i govornike te ostale osobe koje će sudjelovati na izbornim 
skupovima. 


1. Opće preporuke 


Izborni skupovi. Preporučuje se, ako postoji mogućnost, organiziranje izbornih skupova na 
otvorenom. 


Vidljive obavijesti. Na ulazu u prostor gdje se održava izborni skup (bilo da je riječo otvorenom 
prostoru ili zatvorenom) ili neposredno nakon ulaza na vidljivom je mjestu potrebno 
postaviti obavijest o obvezi pridržavanja općih higijenskih mjera i mjera Tizičkog distanciranja u 
skladu s preporukama Hrvatskog zavoda zajavno zdravstvo. 


Pojačana osobna higijena. Potrebno je izbjegavati nečistim rukama dodirivati usta, nos, oči i lice. 
Ruke se moraju redovito dezificirati. 


Kašljanje/kihanje. Kod kašljanja i kihanja usta i nos prekrivaju se laktom ili papirnatom maramicom 
koju poslije treba odbacitiu koš za otpad s poklopcem te treba dezinficirati ruke. Prikašljanju ikihanju 
treba okrenutilice od drugih osoba. 


Dezinfekcija ruku. Na ulazu u prostor te unutra na još pokojem lakše dostupnom mjestu 
organizatorima, osoblju i ostalim sudionicima te prisutnim građanima treba biti osiguran dozator s 
dezinfekcijskim sredstvom za ruke i jasno istaknuta obavijest o obvezi dezinfekcije ruku. Dozator s 
dezinfekcijskim sredstvom (npr. na bazi 70-postotnog alkohola ili drugo dezinfekcijsko sredstvo 
registrirano kao antiseptik za primjenu na ljudskoj koži). Osoblje treba voditi brigu da dozator 
pravovremeno opskrbljuju novim količinama dezinficijensa kako bi ga uvijek bilo dovoljno. 


Maske za lice. Od svih prisutnih tražit će se nošenje maski za lice ili medicinskih maski u skladu s 
Odlukama Stožera civilne zaštite RH a provedbu ove mjere osigurati će organizator skupa kod ulaska 
sudionika na događanje. 

Dnevno mjerenje tjelesne temperature. Sve osobe koje u bilokojem svojstvu sudjeluju na izbomom 
skupu prije dolaska na skup trebaju izmjeriti tjelesnu temperaturu. Ako je tjelesna temperatura u 
jutarnjim satima viša od 37,2 *C, ako se osoba osjeća bolesno ili ima bilo koje znakove bolesti (odnosi 
se na sve simptome i znakove bolesti, ne samo na bolestidišnih puteva), treba telefonskikontaktirati 
nadležnog liječnika obiteljske medicine i ne dolaziti na skup. 


Na vidljivim mjestima trebaju biti istaknute obavijestio tome da osobe koje imaju povišenu tjelesnu 
temperaturu ili druge simptome i znakove bolestidišnih puteva ne smiju sudjelovatiu okupljanju. 


Evidencija. Preporučuje se vođenje evidencije osoba koje sudjeluju (organizatora, službenih osoba i 
govornika) radi lakšeg praćenja kontakata u slučaju eventualne pojave zaraze virusom SARS -CoV-2 
pri čemu će se prikupljati osnovni podatci: ime, prezime i broj telefona. 


2. Održavanje izbornih skupova 


Obavijest o održavanju okupljanja s više od 100 sudionika. Organizatori okupljanja obvezni su 
dostaviti obavijest o održavanju nadležnom stožeru civilne zaštite jedinice lokalne samouprave i 
zatražiti suglasnostte svi sudionici moraju posjedovativaljane EU digitalne COVID potvrde. 


Provjera valjanosti EU digitalne COVID potvrde. Provjeravaljanosti potvrde vrši se na ulasku u 
prostor najmanje jednom na dan, najmanje prije početka službenog programa ili bilo kojeg 
organiziranog zbivanja tijekom skupa ili poslovnog događanja. 


Označavanje sjedećih i stojećih mjesta. Obavezno je pridržavanje mjere fizičkog distanciranja 
kojom se nalaže izbjegavanje bliskog osobnog kontakta u razmaku od najmanje 1,5 metra na 
otvorenom i 2 metra u zatvorenom prostoru. Preporučuje se da se unaprijed označe sva sjedeća 
mjesta. U zatvorenom se prostoru preporučuje da se omoguće isključivo sjedeća mjesta. Ako nije 
moguće organizirati skup na način da svi sjede, nužnoje osigurati minimalan razmak svakog prisutnog 
građana od 2 metra u svim smjerovima od drugih, osim ako se radi o članovima istog kućanstva. 
Ograničenje ukupnog broja prisutnih građana u zatvorenom prostoru. Najveći broj prisutnih 
građana kojimogu istovremeno boravitiu zatvorenim prostorima, uz poštovanje preporučene fizičke 
udaljenosti od 2 metra među osobama, organizator će odrediti sukladno odlukama nacionalnog, 
županijskih i lokalnih stožera civilne zaštite koje će u trenutku održavanja skupa bitina snazi. 


Ograničenje ukupnog broja prisutnih građana na otvorenom. Najveći broj prisutnih građana koji 
mogu istovremeno boraviti na otvorenom, uz poštovanje preporučene fizičke udaljenosti od 
1,5 metra među osobama, organizator će odrediti sukladno odlukama nacionalnog, županijskih i 
lokalnih stožera civilne zaštite koje će u trenutku održavanja skupa biti na snazi. 

Redoslijed ulaska i izlaska. Preporučuje se da građani kojižele prisustvovati ulazejedanpojedanna 
način da prvi koji ulazi zauzima najudaljenije mjesto u gledalištu, gledajući od ulaza, i tako po redu. 
Preporučuje se razmak među osobama od najmanje 2 metra kod ulaska, kretanja i izlaska. 
Preporučuje se da se izlazak prisutnih građana organizira tako da izlaze jedanpo jedani to na način 
da prva izlazi osoba najbliže izlazu. Prisutne treba podsjetiti dainakon završetka programa drže fizički 
razmak, da se ne zadržavaju u grupama i ne ostvaruju bliske kontakte jedni s drugima. Preporučuje 
se regulirati izlazak organizatora poštujući mjere fizičke udaljenosti, najbolje odvojeno, jedan po je 
dan, uz izbjegavanje susreta s publikom. 


Promotivni materijali. Ako se tijekom izbornog skupa dijele promotivni materijali to se provodi na 
način da za to zadužena osoba dijeli pojedinačne artikle građanima, održavajući pritom što veću 
udaljenosti sa što manje kontakta te da učestalije dezinficira ruke. 


Prodaja i posluživanje hrane i pića. Prodaja i posluživanje hrane i pića nije dopuštena. 


3. Pojačana higijena prostora 


Prozračivanje prostora. Preporučuje se dase zatvoreni prostor prozračuje najmanje dvaput dnevno, 
pola sata prije i nakon programa predizbornog skupa ili, ako je moguće, da se prozori ostave 
otvorenima. 


Klima uređaji, uređaji za grijanje i ventilaciju. Općenita preporuka za unutarnje prostore je 
prozračivanje otvaranjem prozora, a manje korištenjem ventilacijskih sustava. Pri korištenju 
ventilacijskih sustava treba posvetiti posebnu pažnju praćenju stanja filtera i održavanju pravilnog 
stanja brzine zamjene zraka u zatvorenom prostoru. Treba redovito provjeravati pravilno 
funkcioniranje opreme za ventilaciju i izmjenu zraka. Preporučuje se ventilacija povećanim 
postotkom vanjskog zraka koji cirkulira u sustav te način rada bez recirkulacije kako bi se poticale 
promjene zraka koje smanjuju koncentraciju potencijalno zaraznih čestica. 


Veličina prostora. Organizacija skupa moguća je isključivo u prostorima koji mogu udovoljiti 
tehničkim i sigurnosnim uvjetima da se može poštivati fizička udaljenost od 2 metra između 
sudionika, prisutnih građana i službenih osoba. 


Čišćenje prostora. Često dodirivane površine kao što su ručke na vratima, ručke na prozorima, radne 
površine, rukohvati, slavine u toaletima, tipke vodokotlića, prekidači za struju, zvona na vratima, tipke 
u dizalima te druge dodirne površine koje koristi veći broj osoba neophodno je dezinficirati prije 
početka i na kraju svake izvedbe i programa, a najmanje dvaput dnevno. Pri planiranju rasporeda, 
potrebno je osigurati dovoljno vremena za ulazak i izlazak prisutnih građana i govornika, te u slučaju 
dva uzastopna događanja omogučiti dovoljno vremena za prozračivanje prostora. 


